
	Циљ предмета
Пружити основне информације о ћелијама и ткивима имунског система и да објасни принципе функционисања имунског система, принципе имуностимулације, имуносупресије и имунопрофилаксе. Поред тога, циљ предмета је да објасни основне механизме синтезе, ослобађања и ефеката фармаколошки активних агенаса као што су простагландини, тромбоксани, леукотриени, цитокини. Овим предметом су такође обухваћени и механизми имуномодулације који се користе у терапији алергијских болести и хроничних инфламацијских обољења респираторног, гастроинтестиналног, коштано-зглобног, централног и периферног нервног система.

	Исход предмета  
По завршетку наставе из предмета Имунологија од студента се очекује да: познаје основне принципе активне и пасивне имунизације, научи грађу централних и периферних лимфних органа, разуме улогу ћелија имунског система у одбрани организма од патогених микроорганизама, механизме настанка аутоимунских болести, технологију прављења и трендове развоја нових вакцина, основне механизме дејства имуномодулаторних супстанци, зна које су ћелије и медијатори кључни у настанку инфламацијског одговора, објасни механизме дејства лекова који се користе за контролу инфламације, зна основне трендове истраживања инфламацијских медијатора и антиинфламацијских лекова, научи имунопатогенезу алергијских болести и хроничних инфламацијских обољења респираторног, гастроинтестиналног, коштано-зглобног, централног и периферног нервног система, као и терапеутске приступе у лечењу ових болести. Студенти ће бити оспособљени дасамостално изведу анализу и синтезу релевантних података, уоче и реше проблем, донесу одлуку и у тимском раду примене стечена знања у пракси.

	Садржај предмета
Теоријска настава: 
Увод у имунологију. Ћелије и ткива имунског система. Урођена имуност. Молекулски механизми инфламације. Презентација антигена. Препознавање антигена у стеченој имуности. Ћелијски имунски одговор. Ефекторски механизми ћелијске имуности. Хуморални имунски одговор. Ефекторски механизми хуморалне имуности. Имунска основа алергијских болести. Анафилаксија и уртикарија. Имунска основа алергија коже и респираторног система. Сепса и септички шок. Инфламацијске болести црева. Имунска толеранција и аутоимуност. Системска обољења зглобова и мишића. Имунска обољења штитасте жлезде. Имунска основа Diabetesmellitus-a тип 1. Имунска осноа неуролошких обољења. Терапијски ефекти интравенских имуноглобулина, кортикостероида и нестероидних антиинфламацијских лекова. Имуномодулаторни лекови. Терапијска примена цитокина. Вакцине. Антитела у терапији. Моноклонска антитела. Имуноконјугати и имунотоксини. 
Практична настава: 
Прикази случајева функција и поремећаја функције имунског система.

	Број часова активне наставе: 60
	Теоријска настава: 30
	Практична настава: 30

	Методе извођења наставе: 
Предавања, вежбе и рад у малој групи.

	Оцена  знања (максимални број поена 100)

